Na podlagi 8. člena Pravilnika o dodelitvi nepovratnih sredstev za razvoj malega gospodarstva in za opravljanje dopolnilnih dejavnosti na kmetiji v Občini Podvelka (MUV, št. 29/2016) odbor za gospodarstvo, varstvo okolja in gospodarske javne službe objavlja

**JAVNI RAZPIS**

**ZA DODELITEV NEPOVRATNIH SREDSTEV ZA RAZVOJ MALEGA GOSPDOARSTVA IN ZA OPRAVLJANJE DOPOLNILNIH DEJAVNOSTI NA KMETIJI V OBČINI PODVELKA ZA LETO 2018**

1. **Predmet javnega razpisa**

Predmet javnega razpisa je dodelitev nepovratnih sredstev za spodbujanje samozaposlitve občanov in razvoja malega gospodarstva ter dopolnilnih dejavnosti na kmetijah za območje v Občini Podvelka na podlagi Pravilnika o dodelitvi nepovratnih sredstev za razvoj malega gospodarstva in za opravljanje dopolnilnih dejavnosti na kmetiji v Občini Podvelka (MUV, št. 29/2016) – v nadaljevanju pravilnik.

1. **VIŠINA SREDSTEV**

Skupna višina razpoložljivih sredstev namenjenih za izvedbo javnega razpisa za leto 2018 znaša 10.000,00 € in so vezana na proračun Občine Podvelka, zato morajo biti porabljena v letu 2018.

1. **PREDMET JAVNEGA RAZPISA**

So nepovratna sredstva:

* v najvišji višini 1.200,00 €, ki jih lahko prejme posameznik, ki je brez zaposlitve in se samozaposli in gospodarska družba, katere število zaposlenih ne presega 50 zaposlenih in fizična oseba, ki ima registrirano dopolnilno dejavnost na kmetiji.

1. **UPRAVIČENCI - POGOJI IN MERILA**

Upravičenci so:

* osebe, ki so brez zaposlitve in se samozaposlijo z neko pridobitno dejavnostjo ter imajo stalno bivališče v Občini Podvelka;
* gospodarske družbe, katere število zaposlenih ne presega 50 delavcev, lahko pridobijo sredstva, če se zaposli delavca iz Zavoda za zaposlovanje v redno delovno razmerje za nedoločen čas in sta tako delodajalec in delavec iz Občine Podvelka in
* osebe, ki se pričnejo ukvarjati z dopolnilno dejavnostjo na kmetiji in imajo stalno bivališče v Občini Podvelka.

Vsebina prijave:

1. osebe, ki so brez zaposlitve in se samozaposlijo z neko pridobitno dejavnostjo mora vloga vsebovati naslednja dokazila:

• potrdilo o stalnem bivališču,

• fotokopijo sklepa o vpisu v poslovni register,

* da ni preteklo več kot 12 mesecev od pričetka dejavnosti,
* da ne gre za razširitev dejavnosti

• izjavo, da za opravljanje dejavnosti iz samozaposlitve še ni prejel sredstev iz naslova tega pravilnika.

1. gospodarske družbe, katere število zaposlenih ne presega 50 delavcev, morajo predložiti naslednja dokazila:

* potrdilo o stalnem bivališču delavca in delodajalca,
* potrdilo z zavoda za zaposlovanje,
* izjavo delodajalca, da je delavca sprejel v delovno razmerje za nedoločen čas.

1. osebe, ki se pričnejo ukvarjati z dopolnilno dejavnostjo na kmetiji morajo predložiti naslednja dokazila:

* potrdilo o stalnem bivališču,
* dovoljenje za opravljanje dopolnilne dejavnosti na kmetijah,
  + da ni preteklo več kot 12 mesecev od pričetka dejavnosti,
  + da ne gre za razširitev dejavnosti,
* izjavo, da za opravljanje dopolnilne dejavnosti še ni prejel sredstev iz naslova tega pravilnika.

1. **VELJAVNOST JAVNEGA RAZPISA**

Javni razpis velja za leto 2018, do porabe nepovratnih sredstev.

1. **KONČNA DOLOČILA**

Prejete vloge bo obravnaval odbor za gospodarstvo, varstvo okolja in gospodarske javne službe na svoji seji in bo občinskemu svetu skupaj s prejetimi vlogami podal poročilo o obravnavanih vlogah za dodelitev nepovratnih sredstev. Po obravnavi bo občinski svet sprejel Sklep o dodelitvi in višini dodeljenih sredstev.

Vloge skupaj z zahtevano dokumentacijo se oddajo na Občino Podvelka, Podvelka 13, 2363 Podvelka v zaprti kuverti, s pripisom – Odbor za gospodarstvo, varstvo okolja in gospodarske javne službe.

Šteje se, da je vloga dana pravočasno, če je bila oddana v letu 2018 in sredstva določena v tem razpisu niso bila porabljena.

Po odobritvi sredstev bo vlagatelj obveščen s sklepom, na podlagi katerega, bo sklenil z Občino Podvelka pogodbo o dodelitvi nepovratnih sredstev.

Šteje se, da je vlagatelj seznanjen, da v kolikor nenamensko koristi nepovratna sredstva, odpusti delavca oz. opusti samozaposlitev pred potekom dveh let, dolžan pridobljena sredstva vrniti.

Podvelka, 5. 1. 2018

**OBČINA PODVELKA**

ODBOR za gospodarstvo,

varstvo okolja in gospodarske javne službe

Predsednica

**Ivanka VOMER l.r.**